Osijek, 6. prosinca 2013.

**Poziv na raspravu**

**„Postoji li ovisnost o internetu?“**

Pozivamo sve **mlade,** ali i druge zainteresirane,na **raspravu** pod nazivom **„Postoji li ovisnost o internetu?“** koja će se održati **12. prosinca 2013. u 12 sati**, u **Gradskoj četvrti Gornji grad, Trg Lava Mirskog 1 u Osijeku**.

Ovo događanje organizira **PRONI Centar za socijalno podučavanje**, u sklopu projekta **„Regionalni informativni centar za mlade Osijek“**, kao doprinos obilježavanju **Mjeseca borbe protiv ovisnosti**. U pripremi i provedbi rasprave sudjeluje i udruga CINAZ iz Zadra, a u sklopu partnerstva na projektu **"Deset dana bez ekrana" - deset dana drugačijeg gledanja'',** odobrenog od Ministarstva znanosti, obrazovanja i športa. Predsjednik udruge CINAZ, **prof. dr. sc. Zlatko Miliša** i profesor na Odsjeku za pedagogiju Filozofskog fakulteta u Osijeku, dat će svoj stručni osvrt na ovu temu.

Rasprava je namijenjena mladima, a cilj same rasprave je osvjestiti mlade i javnost o problemu ovisnosti o internetu i potaknuti razvoj kritičkog i selektivnog korištenja ovog medija. Razvoj tehnologije unazad dvadesetak godina, veliki broj kućnih računala i pametnih telefona, razvoj kompjuterskih igara te vrtoglavi porast internetskih sadržaja stvorio je plodno tlo za **razvoj nove ovisnosti – ovisnost o računalima i internetu**. Ovisnost o internetu se definira kao pretjerano korištenje interneta, koje narušava fizičko i psihičko zdravlje, te uzrokuje poteškoće u socijalnom funkcioniranju.

Prije rasprave među sudionicima, na temu ovisnosti o internetu sučelit će se **Debatni klub "Versus" II. gimnazije iz Osijeka, kojeg vodi profesorica Zrinka Vukojević-Tomašić i Debatni klub III. gimnazije iz Osijeka, kojeg vodi profesorica Zvjezdana Svalina.**

Nadamo se, kako ćemo sve nazočne sudionike potaknuti na razmišljanje i raspravu o sve prisutnijem problemu ovisnosti o internetu.

Očekujemo Vas u velikom broju te se veselimo ugodnom druženju.

Za sve ostale informacije možete se obratiti na: icm@proni.hr

Kontakt osobe: Mirjana Jozanović, Dragana Janus, tel: 283 056 (9h – 16h).

**PRONI Centar za socijalno podučavanje**

Regionalni Informativni centar za mlade Osijek